polyglot-tagger/wikipedia-language-snippets-filtered huggingface dataset:
பெரிய கண் சூரை என்பது சூரையின் துன்னஸ் இன மீன் ஆகும். கானாங்கொளுத்தி குடும்பத்தைச் சேர்ந்தது. ஹவாயின் அகி எனப்படும் இரண்டு சூரை இனங்களில் மஞ்சள் துடுப்புச் சூரை, பெரிய கண் சூரை ஆகியன உள்ளடங்கும். பெரிய கண் சூரை மத்திய தரைக்கடலை தவிர்த்து அனைத்து வெப்பமண்டல மற்றும் மிதமான சமுத்திரங்களில் திறந்த நீரில் வாழ்கின்றது.
பெரிய கண் சூரை ஆக்சிசன் குறைந்த நீரையையும் பொறுத்துக் கொள்ளக் கூடிய தனித்துவமான உடலியலை உடையது. இவற்றின் கண்கள் நன்கு வளர்ச்சியடைந்துள்ளன. பெரிய கோள வடிவ கண்வில்லை குறைந்த ஒளி நிலைகளிலும் பார்வை நன்றாக செயற்பட உதவுகின்றது.
மராட்டிய ஆட்சியின் போது இந்து கடவுளான லட்சுமியின் ஒரு வடிவமான பத்ரா காளி கோயில் நிறுவப்பட்ட பிறகு கோட்டை பத்ரா என்ற பெயரைப் பெற்றதாக நம்பப்படுகிறது ஆனால் கோட்டைக்கு அருகிலுள்ள ஒரு தகடு வேறு கதையைச் சொல்கிறது: பத்ரா வாயில் - அகமதாபாத்தின் நிறுவனர் சுல்தான் முதலாம் அகமது ஷா என்பவரால் அரண்மனையின் பிரம்மாண்டமான வலுவூட்டப்பட்ட பிரதான கிழக்கு நுழைவாயிலாக பத்ரா வாயில் கட்டப்பட்டது. அகமதாபாத் தலைநகராக மாறுவதற்கு முன்பு குஜராத் சுல்தான்களின் வம்சத்தின் முதல் மூன்று மன்னர்கள் அன்ஹில்வாடா-படான் என்ற பெயரில் பண்டைய ராஜபுத்திர கோட்டையின் வைத்திருந்தனர். பின்னர் இந்த அரண்மனை பத்ரா என்று அழைக்கப்பட்டது. இந்த நுழைவாயிலை இரண்டு துணை வாயில்களுடன் இணைக்கும் சுவர்களில் மூன்று பொறிக்கப்பட்ட அடுக்குகள் இப்போது முற்றிலும் பழுதடைந்துள்ளன. இவற்றில் ஒன்று ஜஹாங்கிரின் காலத்தின் தேதியைக் காட்டுகிறது.
மராட்டிய பேரரசின் பேஷ்வா மற்றும் கெய்க்வாட் ஆகியோரின் கூட்டாட்சி 1583 இல் முகலாய சகாப்தத்திற்கு முடிவு கட்டியது. முதல் ஆங்கிலோ-மராத்திய போரின் போது , ஜெனரல் தாமஸ் விந்தாம் கோடார்ட் 6,000 துருப்புக்களுடன் பத்ரா கோட்டையைத் தாக்கி 1779 பிப்ரவரி 15 அன்று அகமதாபாத்தை கைப்பற்றினார். 6,000 அரபு மற்றும் சிந்தி காலாட்படை மற்றும் 2,000 குதிரைகள் கொண்ட ஒரு பாதுகாப்பு அரண் இருந்தது. சண்டையில் ஏற்பட்ட இழப்புகள் இரண்டு பிரித்தானியர்கள் உட்பட மொத்தம் 108 ஆகும். போருக்குப் பின்னர் சல்பாய் உடன்படிக்கையின் கீழ் மராட்டியர்களிடம் கோட்டை ஒப்படைக்கப்பட்டது.
பத்ரா கோட்டை இந்தியாவின் அகமதாபாத்தின் சுவர் நகர பகுதியில் அமைந்துள்ளது. இது 1411 ஆண்டில் முதலாம்அகமது ஷா ஆல் கட்டப்பட்டது. நன்கு செதுக்கப்பட்ட அரச அரண்மனைகள், மசூதிகள், வாயில்கள் மற்றும் திறந்தவெளி இடங்களைக் கொண்ட, இக்கோட்டை 2014 ஆம் ஆண்டில் அகமதாபாத் மாநகராட்சி மற்றும் இந்திய தொல்பொருள் ஆய்வு மையம் ஆகியவற்றால் நகரத்தின் கலாச்சார மையமாக புதுப்பிக்கப்பட்டது.
1732 இல் மராட்டியர்களின் வரலாற்றில் ஒரே பெண் தளபதியாக சர்சனாபதி உமாபாய்சேப் கண்டேராவ் தபதே ஆனார். அவர் மராட்டிய இராணுவத்திற்கு தலைமை தாங்கி அகமதாபாத் அருகே பத்ரா கோட்டையில் முகலாய மன்னர் சர்தார் ஜோராவர் கான் பாபியை தோற்கடித்தார்.
இவர் பார்படோசின் வடக்கே செயின்ட் ஆண்ட்ரூ பாரிஷில் பிறந்தார். சர்க்கரை தோட்டத் தொழிலாளியின் மகனாகப் பிறந்தார். ஹண்டேவின் குடும்பம் ஏழ்மையானது ஆகும். ஒன்பது குழந்தைகளில் ஒருவராகப் பிறந்த ஹன்ட் ஒரு அறை மட்டுமே உள்ள வீட்டில் வசித்தார். ஹன்டேவிற்கு ஆறு வயதாக இருந்தபோது, அவர் கிராமத்து சிறுவர்களுடன் துடுப்பாட்டம் விளையாடிக் கொண்டிருந்தார். பனையிலிருந்து தயாரிக்கப்பட்ட மட்டையைப் பயன்படுத்தி இவர்கள் துடுப்பாட்டம் விளையாடினார். பெல்லிபிளேன் பாய்ஸ் பள்ளியில் பயின்ற இவர் மூன்று மைல் தூரத்திற்கு வெறுங்காலுடன் நடந்தே சென்றார். பள்ளியின் முதல் லெவன் அணியில் விளையாடிய இவர் தன்னை விட வயதில் பெரிய மாணவர்களுடன் விளையாடினார்.
ஹன்டே ஒரு கிறிஸ்தவ மதத்தின் மீது ஆதீத உறுதி கொண்டவர் ஆவார். 1961 ஆம் ஆண்டில், மேற்கிந்தியத் தீவுகள் துடுப்பாட்ட அணியின் ஆஸ்திரேலியா சுற்றுப்பயணத்தின் போது, கறுப்பு அமெரிக்க கல்வியாளர் மேரி மெக்லியோட் பெத்துனின் வாழ்க்கையைப் பற்றி தி கிரவுனிங் எக்ஸ்பீரியன்ஸ் என்ற படத்தைப் பார்த்தபோது அவரது வாழ்க்கையின் அர்த்தம் இவருக்குப் புரிந்ததாக கூறினார். இந்த திரைப்படத்தை மோரல் ரீ-ஆர்மமென்ட் என்பவர் இதனை ஊக்குவித்தார்.
12 வயதானபோது ஹன்ட், அலெய்ன் மேல்நிலைப் பள்ளியில் சேர உதவித்தொகையினைப் பெற்றார். இவரது திறனைக் கவனித்த அவரது விளையாட்டு ஆசிரியர் இவரை பள்ளி முதல் லெவன் அணியில் சேர்த்தார், அங்கு அவர் 18 வயது வரை உள்ள மாணவர்களுக்கு எதிராக விளையாடினார். ஊக்கத்தொகையாக இவர் ஒவ்வொரு முறையும் 25 ஓட்டங்கள் எடுத்தபோதும் ஹண்டேவுக்கு ஒரு ஷில்லிங் வழங்கினார். ஹன்ட் தனது கடைசி மூன்று ஆண்டுகளில் பள்ளி அணியின் தலைவராக இருந்தார்.
இவர் பார்படோசு துடுப்பாட்ட அணி சார்பாக டிரினிடாட் மற்றும் டொபாகோவுக்கு துடுப்பாட்ட அணிக்கு எதிராக பிரிட்ஜ்டவுனின் கென்சிங்டன் ஓவலில் நடைபெற்ற முதல் தரத் துடுப்பாட்டப் போட்டியில் இவர் அறிமுகமானார். முதல் ஆட்டப் பகுதியில் ஹன்ட் 63 ஓட்டங்கள் எடுத்தார், இரண்டாவது ஆட்டத்தில் 15 ஓட்டங்கள் எடுத்தார்.
அசிட்டோன் பெராக்சைடு 1895 ஆம் ஆண்டில் ரிச்சர்டு வொல்ஃபென்ஸ்டைன் கண்டுபிடித்தார். வொல்ஃபென்ஸ்டீன் அசிட்டோன் மற்றும் ஐதரசன் பெராக்சைடு ஆகியவற்றைக் கலந்தார். பின்னர், அவர் கலவையை அறை வெப்பநிலையில் ஒரு வாரம் இருக்க அனுமதிக்கப்பட்டது. இந்த நேரத்தில் சிறிய அளவு படிகங்கள் வீழ்படிவாக்கப்பட்டன. இதன் உருகுநிலை .
இந்த முறை மற்றும் பெறப்பட்ட பல்வேறு தயாரிப்புகளின் பணிகள் 20 ஆம் நூற்றாண்டின் நடுப்பகுதியில் மிலாஸ் மற்றும் கோலுபோவிச் ஆகியோரால் ஆராயப்பட்டன.
ஒருவர் கண்ணை மூடிக்கொள்ள, அவர் கையில் மற்றொருவர் ஒரு சிறு நிறையை வைத்தால் புலன் உண்டாகாது. நிறையை அதிகரித்துக்கொண்டே போனால் ஒரு குறிப்பிட்ட நிறை வந்ததும் புலன் உண்டாகும். மறுபடியும் நிறையைக் கூட்டிக்கொண்டு போக, மற்றொரு குறிப்பிட்ட நிறை வந்ததும் புலன் உண்டாகும். ₀ நிறைக்கு அதிகமாகக்கூடிய நிறை . அது ₀ நிறையில் ஒரு பின்னம். அதே பின்னத்தைக் கூட்டி நிறை ஆக்கும்பொழுது மறுபடியும் ₂ புலன் உண்டாகும். இவ்வாறு உண்டாகும் புலன் வரிசை ₀, ₁, ₂, ₃ அதாவது , 1, 2, 3, 4 என்ற எண் விருத்தியில் போகும். தூண்டல் வரிசை ₀, ₁, ₂, ₃, அதாவது ₀, ₀ ² , ₀ ², ₀ ³ அதாவது 0, 1, 2, 4, 8 என்று பெருக்கு விருத்தியில் போகும். இதைக் கீழ்க்கண்ட வரைப்படம் விளக்கும்.
லைப்சிக் நகரத்தில் இருந்த பெக்னர் என்னும் பௌதிக ஆசிரியர் உடலுக்கும் உள்ளத்துக்கும் ஏதேனும் உறவு உண்டா என்று ஆராய எண்ணினார். உடலின் சக்தி கூடும் பொழுது உள்ளத்தின் சக்தியும் பெருகக் கூடும் என்ற எண்ணம் 1850 ஆம் ஆண்டில் ஒருநாள் அவருக்கு உதித்தது. அது மட்டுமன்று. புலன் அளவு 1, 2, 3, 4, 5 என்று கூட்டு விருத்தி யாகக் கூடும்பொழுது தூண்டல் அளவு 1, 2, 4, 8, 16 என்று பெருக்கு விருத்தியாகக் கூடும் என்பதையும் கண்டார்.
வேபருடைய பரிசோதனைகள் இரண்டு உண்மைகளை நிலைநாட்டின. முதலாவதாக எந்தக் தூண்டலும் ஒரு குறிப்பிட்ட அளவு அடையும்பொழுதே புலனை உண்டாக்கும். இவ்விதம் தூண்டலானது முதன்முதலாகப் புலன் உண்டாக்கும் நீச அளவினை, 'வாயில்' என்பர். இரண்டாவதாக, இரண்டு தூண்டல்களுக்கு இடையிலுள்ள வேறுபாடு ஒரு குறிப்பிட்ட அளவு அடையும்பொழுதே புலன் வேறுபாடு தெரியும். அதாவது ஒவ்வொரு பொறிக்கும் அதனிடம் உண்டாகும் புலன் வேறுபாடானது, எப்பொழுதும் ஒரு குறிப்பிட்ட மாறாத பின்னமாகவே இருக்கும் என்று கூறினார்.
இதைப்பற்றி ஆராயும் காலத்தில், இருபத்தைந்து ஆண்டுகளுக்கு முன்னர் வேபர் இது குறித்துச் செய்துள்ள ஆராய்ச்சி முடிவுகளைக் காண நேர்ந்தது. மிகச்சிறிய புலன் வேறுபாடு எப்பொழுதும் தூண்டலின் ஒரு குறிப்பிட்ட மாறாத பின்னமாகவே யிருக்கும் என்று வேபர் கூறியதை பெக்னர் கணித முறையில் கீழ்க்கண்ட சூத்திரமாக எழுதினார்.
அதனுடன் பெக்னர் இதற்கு வேபர் விதி என்று பெயரிட்டார். இதிலிருந்து புலனுக்கும் தூண்டலுக்கு முள்ள சம்பந்தத்துக்குக் கீழ்க்கண்ட சூத்திரத்தைக் கணித மூலம் நிறுவினார் :
உள பௌதிகம் என்ற உளவியல் கோட்பாடுகளை பன்னாட்டு அறிஞர்களும் முன்மொழிந்தனர். குறிப்பாக இக்கொள்கைகளை இயம்பியவரைக் காணலாம்.
லிப்ஸ்காம்பின் உயர்நிலைப் பள்ளி வேதியியல் ஆசிரியரான ஃபிரடெரிக் ஜோன்ஸ், லிப்ஸ்காம்பிற்கு கரிம வேதியல், பகுப்பாய்வு வேதியல் மற்றும் பொது வேதியியல் குறித்த தனது கல்லூரி புத்தகங்களை இவருக்கு வழங்கினார். வகுப்புகள் நடைபெற்றுக் கொண்டிருந்த வேளையில் இவர் சோடியம் ஃபார்மேட்டு மற்றும் சோடியம் ஐதாராக்சைடு ஆகியவற்றிலிருந்து நீரியத்தினைத் தயாரித்தல் போன்ற ஆராய்ச்சிகளில் ஈடுபட்டார் . வாயு பகுப்பாய்வுகளைச் சேர்த்தல் மற்றும் அதனால் ஏற்படும் விளைவுகள் பற்றிய ஆராய்ச்சிகளில் ஈடுபட்டு வந்தார்.
ஓஹியோவின் கிளீவ்லாந்தில் லிப்ஸ்காம்ப் பிறந்தார். அவரது குடும்பம் 1920 இல் கென்டகியின் லெக்சிங்டனுக்கு குடிபெயர்ந்தது, 1941 இல் கென்டக்கி பல்கலைக்கழகத்தில் வேதியியலில் இளங்கலை அறிவியல் பட்டம் பெறும் வரை அவர் அங்கேயே வாழ்ந்து வந்தார். அவர் 1946 இல் கலிபோர்னியாதொழில்நுட்பக் கழகத்தில் வேதியியல் பிரிவில் முனைவர் பட்டம் பெற்றார்.
லிப்ஸ்காம்ப் ,மேரி அடீல் சார்ஜெண்டை 1944 ஆம் ஆண்டில் திருமணம் செய்தார். இந்தத் தம்பதியினர் 1983 ஆம் ஆண்டு வரை இணைந்திருந்தனர். அவர்களுக்கு மூன்று குழந்தைகள் இருந்தனர். அவர்களில் ஒரு குழந்தை சில மணிநேரங்கள் மட்டுமே இயுரி பிழைத்திருந்தார். பின்னர் அவர் 1983 இல் ஜீன் எவன்ஸ் என்பவரை மணந்தார். அவர்களுக்கு ஒரு வளர்ப்பு மகள் இருந்தார்.
வில்லியம் நன் லிப்ஸ்காம்ப் ஜூனியர் நோபல் பரிசு பெற்ற அமெரிக்க கனிம மற்றும் கரிம வேதியியலாளர் ஆவார்.அணு காந்த அதிர்வு, கோட்பாட்டு வேதியியல், போரான் வேதியியல் மற்றும் உயிர் வேதியியல் ஆகியவற்றில் இவர் பணியாற்றினார் .
மணிப்பூரிலிருந்து வந்த முதல் பாரம்பரிய பாடகர் என அழைக்கப்படும் நங்காபி தேவி, அகில இந்திய வானொலியில் நிகழ்ச்சிகளை பதிவு செய்யத் தொடங்கினார். மேலும் 1948 ஆம் ஆண்டில் மணிப்பூரியின் முதல் திரைப்படமான மைனு பெம்ச்சா என்பதில் பின்னணி பாடினார். ஜவகர்லால் நேரு மணிப்பூர் நடன அகாதமியை நிறுவியபோது, நங்காபி தேவி நடனம் மற்றும் இசை துறைகளில் ஆசிரிய உறுப்பினராக நியமிக்கப்பட்டார். ஆரம்பத்தில் மிதமான வளர்ச்சியைக் கொண்டிருந்த அகாதமி, தேவி அங்கு இலாய் கரோபாவின் ஆசிரியராக இருந்த காலத்தில் நன்கு வளர்ச்சியடைந்தது. இவர் இலாய் கரோபா குறித்து ஆராய்ச்சி செய்ததாகக் கூறப்பட்டது. மேலும் நிறுவனத்திற்கு ஒரு பாடத்திட்டத்தைத் தயாரித்த பெருமையும் இவருக்கு உண்டு. லலித கலா பவனில் தனது படிப்பைத் தொடர்ந்ததன் மூலம் தன்னைப் புதுப்பித்துக் கொண்ட இவர், 1936 முதல் 1945 வரையிலான காலகட்டத்தில் மணிப்பூர் நாடக ஒன்றியம், ரூப்மகால் நாடக அரங்கம் மற்றும் ஆரியன் நாடக அரங்கம் ஆகியவற்றில் நடிகையாக பணியாற்றினார்.
கோபாம் ஓங்பி நங்பி தேவி 1924 ஆகஸ்ட் 1 அன்று இந்திய மாநிலமான மணிப்பூரின் இம்பாலுள்ள யூரிபோக் பச்சஸ்பதி லெய்காய் என்ற இடத்தில் பிறந்தார். இவர் மணிப்பூரி சங்கீர்த்தன் சங்கத்திலிருந்து ஐந்து வயதிலிருந்தே மணிப்பூரி நடனம் மற்றும் இசையைக் கற்கத் தொடங்கினார். . மேலும் 1930 இல் கொல்கத்தாவில் நடந்த ஜெய்பைகுரி விழாவில் ஒரு கலைஞராக அறிமுகமானார். 1932 ஆம் ஆண்டு முதல் புகழ்பெற்ற ஆசிரியர்களான குரு அதோம்பா சிங், யும்னம் ஓஜா நடும் சிங், குரு எம். அமுபி சிங், மற்றும் நங்கங்கோம் ஓஜா ஜுகிந்திரோ சிங் ஆகியோரின் கீழ் லாய் கரோபா, இராஸ் மற்றும் மலைகளின் இன நடன வடிவங்களைப் படித்தார். 1940 வரை. இவர் உஸ்தாத் மெய்ஸ்னம் பிது சிங் மற்றும் சிங்காக்கம் ராதாச்சரன் சிங் ஆகியோரிடமிருந்து பாரம்பரிய இசையையும் கற்றுக்கொண்டார்.
தேவி ஜே.என்.எம் நாட்டிய டான்ஸ் அகாதமியில் தனது பணியைத் தொடர்ந்தார். அங்கு இவர் 1966 ஆம் ஆண்டில் நாட்டுப்புற மற்றும் சமூக நடனத் துறையின் தலைவரானார். மேலும் 1985 இல் ஓய்வுபெறும் நேரத்தில் அகாதமியின் துணை முதல்வர் பதவியை வகித்தார். தேவி, தனது சுறுசுறுப்பான நாட்களில், குடியரசு தின நாட்டுப்புற நடன விழா, தேசிய நடன விழா மற்றும் மாநிலங்களுக்கு இடையேயான கலாச்சார பரிவர்த்தனை நிகழ்ச்சிகள் போன்ற பல்வேறு தேசிய மற்றும் சர்வதேச சந்தர்ப்பங்களிலும் விழாக்களிலும் பங்கேற்றுள்ளார்.
கோபாம் ஓங்பி நங்பி தேவி இவர் ஓர் ஒரு இந்திய பாரம்பரிய நடனக் கலைஞரும் , இசைக்கலைஞரும் ஆவார். இவர் இலாய் கரோபா திருவிழா மற்றும் இராசின் மணிப்பூரி நடன வடிவங்களில் நிபுணத்துவம் பெற்றவராவார். 2010 ஆம் ஆண்டில் இந்திய அரசால் பத்மசிறீ விருது வழங்கி கௌரவிக்கப்பட்டார்.
கோபாம் ஓங்பி நங்பி தேவி 1941 இல் ஹோபாம் அமுபா சிங் என்பவரை மணந்தார். தம்பதியருக்கு ஒரு மகன் பிறந்தார். தேவி 2014 சூன் 11 அன்று இம்பாலில் உள்ள தனது இல்லமான யூரிபோக் டூரங்பாம் லெய்காயில் இறந்தார்.
கார் விபத்தில் இறந்த பிறகு சிறந்த நடிகருக்கான அகாடமி விருதுக்கு பரிந்துரைக்கப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார். மேலும் மரணத்திற்குப் இருமுறை சிறந்த நடிகருக்கான பரிந்துரைகளை பெற்ற ஒரே நடிகராகவும் இவர் திகழ்கிறார். 1999 ஆம் ஆண்டில், அமெரிக்க திரைப்பட நிறுவனம் இவரை கோல்டன் ஏஜ் ஹாலிவுட்டிற்கான இன் 100 ஆண்டுகள் . 100 நட்சத்திரங்கள் எனும் பட்டியலில் 18 வது சிறந்த ஆண் திரைப்பட நட்சத்திரமாக அறிவித்தது.
ஜேம்ஸ் பைரன் டீன் ஓர் அமெரிக்க நடிகர் ஆவார். இவர் 1955 ஆம் ஆண்டில் வெளியான ரெபெல் வித் அவுட் எ காஸ் திரைப்படத்தில்ஜிம் ஸ்டார்க் எனும் பதற்றமான இளைஞன் கதாப்பத்திரத்தில் நடித்ததன் மூலம் பரவலாக அறியப்பாட்டார்.மேலும் 1955 ஆம் ஆண்டில் வெளியான ஈச்ட் ஆஃப் ஈடன் திரைப்படத்தில் கால் டிராஸ்க் கதாப்பாத்திரம் மற்றும் அதற்கு அடுத்த ஆண்டில் வெளியான ஜயண்ட் திரைப்படத்தில் ஜெட் ரித்திக் கதாப்பாத்திரங்களும் ரசிகர்களிடையே இவரை பிரபலமாக்கியது.
சிறந்த நடிகருக்கான அகாதமி விருத்துக்குப் பரிந்துரை செய்யப்பட்டார். இதன் மூலம் மரணத்திற்குப் பின்பாக அகாதமி விருதுக்குப் பரிந்துரை செய்ய்யப்பட்ட முதல் நடிகர் என்ற பெருமையை டீன் பெற்றார்.
அலெப்போ பிரதேசம் என்பது சிரியாவின் பதினான்கு ஆளுநரகங்களில் ஒன்றாகும். இது சிரியாவின் அதிக மக்கள் தொகை கொண்ட ஆளுநரகமாகுமாக 4,868,000 க்கும் அதிகமான மக்கள்தொகையுடன் உள்ளது. இது சிரியாவின் மொத்த மக்கள் தொகையில் கிட்டத்தட்ட 23% ஆகும். ஆளுநரகத்தின் பரப்பளவு ஆகும். இது சிரியாவின் ஆளுநரகங்களில் பரப்பளவில் ஐந்தாவது இடத்தில் உள்ளது. மேலும் இது நாட்டின் மொத்த பரப்பளவில் சுமார் 10% ஐ கொண்டுள்ளது. இதன் தலைநகரமாக அலெப்போ நகரம் உள்ளது. இந்த ஆளுநரகமானது நாடாளுமன்றத்தில் 52 பிரதிநிதிகளைக் கொண்டுள்ளது , இவர்களில் 20 பேர் அலெப்போ நகரத்திலிருந்து தேர்ந்தெடுக்கப்படுகின்றனர்.
இதுலிபு ஆளுநரகத்துடன் சேர்ந்து, அலெப்போ ஆளுநரகமானது சிரியாவின் வடக்கு பிராந்தியமாக உள்ளது. வரலாற்று ரீதியாக, வடக்குப் பகுதியானது சிரியாவில் மிகவும் வளமானதாகவும், அதிக மக்கள் அடர்த்தி கொண்டதாகவும் இருந்தது. அலெப்போவின் ஆளுநரகமானது சிரியாவின் மிகுதியான எண்ணிக்கையிலான நகரங்கள் , கிராமங்கள் மற்றும் பண்ணைகள் ஆகியவற்றைக் கொண்டதாக உள்ளது. இதை சிரியாவில் (ரிஃப் டிமாஷ்க் கவர்னரேட்டில் 28 நகரங்கள், 190 கிராமங்கள் மற்றும் 82 பண்ணைகளுடன் ஒப்பிடுக). சிரியாவில் மற்ற இடங்களை விட வடக்கு பிராந்தியத்தில் ஏன் அதிக எண்ணிக்கையிலான தொல்லியல் இடங்கள் உள்ளன என்பதையும் இது விளக்குகிறது.
இந்த ஆளுநரகமானது அலெப்போ பீடபூமி என்று அழைக்கப்படும் ஒரு பீடபூமியில் உள்ளது . ஆளுநரகத்தின் கிழக்கு மற்றும் வடக்கு எல்லைகள் பீடபூமியின் கிழக்கு மற்றும் வடக்கு எல்லைகளை தோராயமாக ஒத்திருக்கின்றது. இருப்பினும் ஆளுநரகத்தின் வடகிழக்கு பகுதி யூப்ரடீஸ் பள்ளத்தாக்கைக் கடந்து ஜசாரா பீடபூமிக்குள் நுழைகிறது. ஆளுநரகத்தின் தென்கிழக்கு முனை வடக்கு சிரிய பாலைவனத்தின் வறண்ட புல்வெளியுடன் தொடர்ந்து உள்ளது. தெற்கே ஹமாவின் கிழக்கு சமவெளிகளும், தென்மேற்கில் இட்லிப்பின் வடக்கு சமவெளிகளும் உள்ளன.
இந்த ஆளுநரகமானது துருக்கியின் கிலிஸ், காசியான்டெப் மற்றும் சான்லூர்பா மாகாணங்களுடன் 221 கிலோமீட்டர் நீளமான வடக்கு எல்லையைக் கொண்டுள்ளது. மேற்கில் அலெக்ஸாண்ட்ரெட்டாவின் சஞ்சக் மற்றும் இதுலிபு மாகாணம் ஆகியவை உள்ளன. தெற்கே ஹமா ஆளுநரகம் யூப்ரடீஸ் ஆறு கிழக்கு எல்லையின் தெற்குப் பகுதியின் பெரும்பகுதியை ரக்கா ஆளுநரகத்தைக் கொண்டுள்ளது.
நிலப்பரப்பின் சராசரி உயரம் என்று உள்ளது. மேற்பரப்பு படிப்படியாக வடக்கு-தெற்கு மற்றும் மேற்கு-கிழக்கு திசைகளில் சாய்ந்து செல்கிறது. தாழ்நிலங்கள் ஒருங்கிணைந்த பாலியோசோயிக் மற்றும் மெசோசோயிக் வண்டல்களால் மூடப்பட்டுள்ளன. அவை முழு மேற்பரப்பிலும் சராசரியாக 4-5 கி.மீ தடிமன் கொண்டவை.
பிலிப்பைன்சில் சுற்றுச்சூழல் பிரச்சினைகள் இயற்கை பேரழிவுகளுக்கு பிலிப்பைன்சின் வெளிப்படையான ஆபத்து அதன் இருப்பிடத்தின் காரணமாகும்.இது பசிபிக் வளையத்தின் நெருப்பில் அமைந்துள்ள ஒரு நாடு என்பதால், இது பூகம்பங்கள் மற்றும் எரிமலை வெடிப்புகளுக்கு ஆளாகிறது. கூடுதலாக, நாடு பெரிய நீர்நிலைகளால் சூழப்பட்டுள்ளது மற்றும் பசிபிக் பெருங்கடலை எதிர்கொள்கிறது, இங்கு உலகின் 60% சூறாவளி உருவாகிறது. 2013 ஆம் ஆண்டில் பிலிப்பைன்சைத் தாக்கிய மிகவும் அழிவுகரமான சூறாவளிகளில் ஒன்று ஹையான்சூறாவளி ஆகும். இது 10,000 க்கும் மேற்பட்ட மக்களைக் கொன்றது மற்றும் ஒரு டிரில்லியன் பெசோ மதிப்புள்ள சொத்துக்கள் மற்றும் பல்வேறு துறைகளுக்கு சேதம் விளைவித்தது. தேசம் எதிர்நோக்கும் மற்ற சுற்றுச்சூழல் பாதிப்புகள் மாசு, சட்டவிரோத சுரங்கம் மற்றும் முறையற்ற நுழைவு, காடழிப்பு, குண்டு வைத்து மீன்பிடித்தல், நிலச்சரிவுகள், கடற்கரை அரிப்பு, வன அழிவு, புவி வெப்பமடைதல் மற்றும் காலநிலை மாற்றம் போன்றவையாகும்.
பிலிப்பைன்சை பாதிக்கும் சுற்றுச்சூழல் பிரச்சினைகளில் ஒன்று காலநிலை மாற்றம். தென்கிழக்கு ஆசியா பசிபிக் பிராந்தியத்தில் அமைந்துள்ள ஒரு தீவு நாடாக, பிலிப்பைன்சு காலநிலை மாற்றத்தின் தாக்கங்களினால் மிகவும் பாதிக்கப்பட்டுள்ளது. இந்த பாதிப்புகளில் இயற்கை பேரழிவுகளின் தீவிரம், கடல் மட்ட உயர்வு, தீவிர மழை, புவி வெப்பமடைதல், வள பற்றாக்குறை மற்றும் சுற்றுச்சூழல் சீரழிவு ஆகியவை அடங்கும். இந்த தாக்கங்கள் அனைத்தும் ஒன்றாக பிலிப்பைன்சின் விவசாயம், நீர், உள்கட்டமைப்பு, மனித சுகாதாரம் மற்றும் கடலோர சுற்றுச்சூழல் அமைப்புகளை பெரிதும் பாதித்துள்ளன, மேலும் அவை பிலிப்பைன்சின் பொருளாதாரம் மற்றும் சமுதாயத்திற்கு தொடர்ந்து பேரழிவு தரக்கூடிய சேதங்களை ஏற்படுத்தும் என்று எதிர்பார்க்கப்படுகிறது.
20 ஆம் நூற்றாண்டின் போது, பிலிப்பைன்சின் வனப்பகுதி 70 சதவீதத்திலிருந்து 20 சதவீதமாகக் குறைந்தது . மொத்தத்தில், 46 இனங்கள் ஆபத்தில் உள்ளன, மேலும் 4 இனங்கள் ஏற்கனவே முற்றிலுமாக அழிக்கப்பட்டன. மொத்த மழைக்காடுகளில் 3.2 சதவீதம் மட்டுமே எஞ்சியுள்ளன. நில பயன்பாட்டு முறை வரைபடங்கள் மற்றும் சாலை வரைபடத்தின் பகுப்பாய்வின் அடிப்படையில் 1934 முதல் 1988 வரை பிலிப்பைன்சு 9.8 மில்லியன் ஹெக்டேர் காடுகளை இழந்துள்ளது. பிலிப்பைன்சு காடுகளில் சட்டவிரோத நுழைவுகளும் நிகழ்கிறது. அதனால் இது சில பகுதிகளில் வெள்ள சேதத்தை தீவிரப்படுத்துகிறது.
தொழில்துறை கழிவுகள் மற்றும் வாகனங்கள் காரணமாக, மணிலா காற்று மாசுபாட்டால் பாதிக்கப்படுகிறது, 98% மக்கள் இதனால் பாதிக்கப்படுகிறார்கள். ஆண்டுதோறும், காற்று மாசுபாடு 4,000 க்கும் அதிகமான இறப்புகளை ஏற்படுகிறது. திறந்த குப்பை தளங்கள் மற்றும் தொழில்துறை கழிவுகள் காரணமாக மணிலாவின் மிகவும் காற்று மாசுபட்ட மாவட்டமாக எர்மிதா திகழ்கிறது. 2003 ஆம் ஆண்டு ஒரு அறிக்கையின்படி, தி பாசிக் நதி உலகின் மிக மாசுபட்ட நதிகளில் ஒன்றாகும். 150 டன் உள்நாட்டு கழிவுகளும் 75 டன் தொழில்துறை கழிவுகளும் தினமும் இதில் கொட்டப்படுகிறது.
சில பிராந்தியங்கள் மற்றும் பருவங்களில் நீர் வளங்கள் பற்றாக்குறையாகிவிட்டாலும், ஒட்டுமொத்தமாக பிலிப்பைன்சின் மேற்பரப்பு போதுமான நிலத்தடி நீரைக் கொண்டுள்ளது. இருப்பினும், ஒரு ஏற்றுக்கொள்ளக்கூடிய சுற்றுச்சூழல் கொள்கையை புறக்கணிப்பது பிலிப்பைன்சில் நிலத்தடி நீரில் 58% மாசுபடுவதற்கு வழிவகுத்தது. மாசுபாட்டின் முக்கிய ஆதாரம் சுத்திகரிக்கப்படாத உள்நாட்டு மற்றும் தொழில்துறை கழிவு நீர் ஆகும். பிலிப்பைன்சு நதிகளில் மூன்றில் ஒரு பங்கு மட்டுமே பொது நீர் விநியோகத்திற்கு ஏற்றதாக கருதப்படுகிறது.
2025 ஆம் ஆண்டில், பெரும்பாலான முக்கிய நகரங்களிலும், 19 முக்கிய நதிப் படுகைகளில் 8 இடங்களில் மட்டுமே நீர் கிடைப்பது ஓரளவு இருக்கும் என்று மதிப்பிடப்பட்டுள்ளது. கடுமையான சுகாதாரப் பிரச்சனைகள் தவிர, நீர் மாசுபாடு மீன்பிடி மற்றும் சுற்றுலாத் தொழில்களிலும் பிரச்சினைகளுக்கு வழிவகுக்கிறது. தேசிய அரசாங்கம் பிரச்சினையை அங்கீகரித்து 2004 முதல் நிலையான நீர்வள மேம்பாட்டு நிர்வாகத்தை அறிமுகப்படுத்த முயன்றது
கேரள உப்பங்கழிகள் என்பது தென்னிந்தியாவில் கேரள மாநிலத்தின் அரபிக்கடல் கடற்கரைக்கு இணையாக அமைந்துள்ள உப்பு கலந்த ஏரிகள் மற்றும் ஏரிகளின் வலையமைப்பாகும். அத்துடன் ஒன்றோடொன்று இணைக்கப்பட்ட கால்வாய்கள், ஆறுகள் மற்றும் நுழைவாயில்களையும் இது கொண்டுள்ளன. 900 கிலோமீட்டர் க்கும் மேற்பட்ட நீர்வழிகளால் உருவாக்கப்பட்ட ஒரு சிக்கலான அமைப்பாக அமைந்துள்ளது. இந்த வலையமைப்பில் கால்வாய்களால் இணைக்கப்பட்ட ஐந்து பெரிய ஏரிகள் உள்ளன, அவை மனிதனால் உருவாக்கப்பட்டவை மற்றும் இயற்கையானவை. 38 ஆறுகளால் இதற்கு நீராதாரங்கள் கிடைக்கின்றன. மேலும் இது கேரள மாநிலத்தின் பாதி நீளம் வரை நீண்டிக்கிருன்றன. மேற்குத் தொடர்ச்சி மலையிலிருந்து கீழே பாயும் பல ஆறுகளின் வாய்க்கு குறுக்கே குறைந்த தடுப்பு தீவுகளை உருவாக்கும் அலைகள் மற்றும் கரையோர நீரோட்டங்களின் செயல்பாட்டால் உப்பங்கழிகள் உருவாகின. இந்த நிலப்பரப்பின் நடுவில் ஏராளமான நகரங்கள் மற்றும் ஊர்கள் உள்ளன. அவை உப்பங்கழிகள் பயணத்தின் தொடக்க மற்றும் இறுதிப் புள்ளிகளாக செயல்படுகின்றன.
உப்பங்கழிகள் ஒரு தனித்துவமான சுற்றுச்சூழல் அமைப்பைக் கொண்டுள்ளன: ஆறுகளில் இருந்து வரும் நன்னீர் அரபிக் கடலில் இருந்து கடல்நீரைச் சந்திக்கிறது. தன்னீர்முக்கோமுக்கு அருகே ஒரு தடுப்பணை கட்டப்பட்டுள்ளது. எனவே கடலில் இருந்து உப்பு நீர் ஆழமான உள்ளே நுழைவதைத் தடுக்கிறது. புதிய தண்ணீரை அப்படியே வைத்திருக்கிறது. இத்தகையப் புதிய நீர் பாசன நோக்கங்களுக்காக விரிவாக பயன்படுத்தப்படுகிறது. நண்டுகள், தவளைகள் , மீன் இனங்கள் ஆலா, மீன்கொத்திகள், பாம்புத் தாரா மற்றும் நீர்க்காகங்கள் போன்ற நீர் பறவைகள் மற்றும் நீர்நாய்கள் மற்றும் ஆமைகள் போன்ற விலங்குகள் உப்பங்கடல்களோடு சேர்ந்து வாழ்கின்றன. பனை மரங்கள், பாண்டனஸ் புதர்கள், பல்வேறு இலைச் செடிகள் மற்றும் புதர்கள் ஆகியவை உப்பங்கடல்களுடன் சேர்ந்து வளர்கின்றன. இது சுற்றியுள்ள நிலப்பரப்புக்கு ஒரு பச்சை நிறத்தை அளிக்கிறது.
கொல்லம் முதல் கோட்டாபுரம் வரையிலான தேசிய நீர்வழி 3, தூரத்தை உள்ளடக்கியது. இது தெற்கு கேரளாவின் கடற்கரைக்கு கிட்டத்தட்ட இணையாக இயங்குகிறது. பரப்பளவு கொண்ட ஏரிகளில் வேம்பநாடு மிகப்பெரியது. இந்த ஏரியில் குட்டநாடு பகுதி முழுவதும் ஒரு பெரிய கால்வாய்கள் உள்ளன. வடக்கிலிருந்து தெற்கு நோக்கி செல்லும் ஆறுகளான வளபட்டணம் ஆறு , காளியாறு , கடலுண்டிபுழா , பாரதப்புழா , சாலக்குடி ஆறு , பெரியாறு , பம்பை ஆறு , அச்சன்கோவில் ஆறு , கல்லடையாறு ஆகியவற்றைக் கொண்டுள்ளது. இவை தவிர, மேலும் 35 சிறிய ஆறுகள் மற்றும் சிற்றோடைகளின் தொடர்ச்சி மலைகளில் இருந்து கீழே பாய்கின்றன. இந்த ஆறுகளில் பெரும்பாலானவை மாநிலத்தின் உள்பகுதி வரை செல்லக்கூடியவை.
உப்பங்கழியில் உள்ள கட்டு வள்ளம் கேரளாவின் முக்கிய சுற்றுலா தலங்களில் ஒன்றாகும். 2000க்கும் மேற்பட்ட கட்டுவள்ளங்களை உப்பங்கழிகள் இயக்குகின்றன. கேரள அரசின் சுற்றுலாத்துறை படகு வீடுகளை பிளாட்டினம், தங்கம் மற்றும் வெள்ளி என வகைப்படுத்தியுள்ளது.
நூற்றாண்டு துவங்குவதற்கு முன்னர் "நேசனல் ஜியாகரபி டிராவலர்" என்ற இதழ் வெளியிட்ட சிறப்பிதழில் கேரளா "வாழ்நாளின் 50 இலக்குகளில்" ஒன்றாக மதிப்பிடப்பட்டது. ஆலப்புழாவில் படகு வீடுகள் மற்றும் உப்பங்கழிகள் விடுதி சுற்றுலா ஆகியவை முக்கிய காரணிகளாகக் காணப்படுகின்றன.
எம்.பி.எஸ் கோளாறுக்கான முதல் ஆய்வக திரைகாணு சோதனை களுக்கான சிறுநீர் பரிசோதனை ஆகும். இயல்பற்ற மதிப்புகள் ஒரு எம்.பி.எஸ் கோளாறு ஏற்பட வாய்ப்புள்ளது என்பதைக் குறிக்கிறது. குழந்தைக்கு இந்நோய் இருப்பினும், சில நேரங்களில் சிறுநீர் ஆய்வுகள் இயல்பென்று காட்டும். குருதித் தெளியம், வெள்ளை குருதி அணுக்கள் அல்லது தோல் உயிரகச்செதுக்கிலிருந்துபைப்ரோபிளாஸ்ட்களில் 2 செயல்பாட்டை அளவிடுவதன் மூலம் அண்டர் நோய்க்குறியின் உறுதியான நோயறிதல் செய்யப்படுகிறது. அண்டர் நோய்க்குறி உள்ள சிலரில், 2 மரபணுவின் பகுப்பாய்வின் வழியே மருத்துவ கடினத்தன்மையை கணிக்க முடியும்.
அண்டர் நோய்க்குறி, அல்லது மியூகோபோலிசாக்கரிடோசிஸ் வகை , ஒர் அரிய வகை மரபணு கோளாறாகும், இதில் கிளைகோசமினோகிளைகான்ஸ் எனப்படும் பெரிய சர்க்கரை மூலக்கூறுகள் உடல் திசுக்களில் உருவாகுகின்றன. இது லைசோசோமால் சேமிப்பு நோயின் ஒரு வடிவம். லைசோசோமல் நொதியான இட்யூரோனேட் -2- சல்பேடேஸ் இன் குறைபாட்டால் அண்டர் நோய்க்குறி ஏற்படுகிறது. இந்த நொதியின் பற்றாக்குறை ஹெபரான் சல்பேட் மற்றும் டெர்மடன் சல்பேட் அனைத்து உடல் திசுக்களிலும் சேர கரணியமாகிறது.
அண்டர் நோய்க்குறியின் அறிகுறிகள் இன் அறிகுறிகளுடன் ஒப்பிடப்படுகின்றன. எலும்புக்கூடு, இதயம் மற்றும் மூச்சு அமைப்பு உள்ளிட்ட பல உறுப்புகளில் அண்டர் நோய்க்குறி இயல்பு மாறச்செய்கிறது. கடும் விளைவுகளில், இது பருவ வயதினிலே மரணத்திற்கு வழிவகுக்கிறது. எம்.பி.எஸ் ஐப் போலன்றி, கார்னியல் முகில்கூட்டம் இந்த நோயுடன் தொடர்புடையதன்று.
இந்நோய் பன்வகை புறத்தோற்றவகையங்களுள் காணப்பெரும். மைய நரம்பு மண்டலத்தின் அறிகுறிகள் வழியே, இந்நோயின் கடினத்தன்மைகள் "இலேசு" மற்றும் "கடும்" என வகைப்படுத்தப்படுகிறது. இதன் அறிகுறிகள் பிறப்பின் போது புலப்படுவதில்லை.
முதற்காணும் அறிகுறிகளாக அடிவயிற்று குடலிற்க்கம், காதில் தொற்றுகள், நீர்க்கோவை போன்றவை உள்ளன. களின் அடிக்கமைக்குகள் உடலணுக்கள் முழுதும் வளர, இந்நோயின் அறிகுறிகள் மிகுத்து காணப்படும்.
இந்நோயைக் கொண்ட குழந்தைகளின் புறத்தோற்றங்களில் சீரின்மை காணப்படும், அவையாக: தடித்த நெற்றி, தட்டையாக வளைந்த மூக்குப்பகுதி மற்றும் பெருத்த நாக்கு.
கவுடா பின்னர் பெங்களூரில் இடைநிலை வகுப்புகளுக்குப் படித்து மைசூரில் இளங்கலை பட்டம் முடித்தார். அவர் தனது இளங்கலை பட்ட படிப்பை, வரலாற்றோடு தனது முக்கிய பாடமாக செய்ய விரும்பினார், ஆனால் குறிப்பிடத்தக்க எழுத்தாளர் குவெம்பு அதைக் கற்பிப்பார் என்பதை அறிந்ததும் கன்னடத்தைத் தேர்ந்தெடுத்தார். கவுடா, மாணவராக குவெம்புடன் தொடர்பு கொள்வதற்கு முன்பே அவரின் படைப்புகளைப் படித்திருந்தார். 1941 இல் பி.ஏ முடித்த பின்னர், கன்னடத்தில் முதுகலை பட்டம் பெற்ற பட்டதாரிகள், எந்தவொரு கல்லூரியிலும் விரிவுரை பெறுவதற்கான வாய்ப்புகள் அதிகம் இல்லாததால், பெங்களூரில் உள்ள விதான சௌதாவில் உள்ள செயலகத்தில் ஒரு எழுத்தர் பணியை மேற்கொண்டார். இவர் அதே நேரத்தில் சட்டம் பயின்றார், ஆனால் பெங்களூரு மத்திய கல்லூரியில் கன்னட விரிவுரையாளர் பதவியைப் பெற்றபோது அதைத் தொடரவில்லை. மூன்று ஆண்டுகளுக்குப் பிறகு , மைசூர் மகாராஜா கல்லூரியில் கற்பித்தார். இங்கே, அவர் மீண்டும் குவெம்புவுடன் தொடர்புடையவரானார். இது, இவரது "கல்வி மற்றும் ஆன்மீக செறிவூட்டலுக்கு" பெருமை சேர்த்தது.
கவுடா, கர்நாடக மாநிலத்தின் ராமநகர மாவட்டத்தின் சன்னபட்னா வட்டத்திலுள்ள சக்கரே என்ற கிராமத்தில் 1915 ஜூலை 6 ஆம் தேதி பிறந்தார். ஏழைக் குடும்பத்தில் பிறந்த இவருக்கு மூன்று உடன்பிறப்புகள் இருந்தனர். இவரது பெற்றோர் அனைவருக்கும் கல்வி கற்பிக்க முடியாததால், இவரது மூத்த சகோதரர் மட்டுமே பள்ளிக்குச் சென்றார். கவுடா ஆடுகளை மேய்ப்பார். கல்வியின் மீது ஆர்வம் கொண்ட கவுடா, ஆடுகளைத் தனியே மேய்ச்சலுக்கு விட்டுவிட்டு, அதற்கு பதிலாக ஒரு பள்ளி ஜன்னலுக்கு அருகில் வெளியில் இருந்து ஆசிரியர்கள் சொல்வதை கேட்டு வருவார். அத்தகைய ஒரு நாளில் ஆடுகள் ஒரு செல்வந்த நில உரிமையாளரின் பண்ணையில் நுழைந்து பயிரை அழித்தபோது, இவரது தந்தை இவரை அடித்து விட்டார். பள்ளி முதல்வர் இவரை மீட்டு மூன்றாம் வகுப்பில் அனுமதித்தார். மேலும் இவருக்கு சீருடை மற்றும் புத்தகங்களை வழங்கினார் என்பதை இவர் ஒரு நிகழ்ச்சியில் நினைவு கூர்ந்தார்.
ஜவரே கவுடா என்று சுருக்கமாக அழைக்கப்படும், தேவே கௌடா ஜவரே கௌடா , ஒரு இந்திய கன்னட எழுத்தாளர் ஆவார். இவர், ஆசிரியர்களான, டி. என். ஸ்ரீகாந்தையா, குவெம்பு ஆகியோரின் சீடராக இருந்தார். இவரது இலக்கிய வாழ்க்கை பல தசாப்தங்களாக பரவியுள்ளது. இவர் கன்னட மொழியில் முப்பத்தி நான்கு சுயசரிதைகளையும் சிறுவர் இலக்கியம் உள்ளிட்ட பிற படைப்புகளையும் எழுதினார். கன்னட மொழியை மேம்படுத்துவதற்காக பிரச்சாரம் செய்தார். இலக்கியம் மற்றும் கல்வியில் இவர் செய்த பங்களிப்புகளுக்காக பம்பா பிரசஸ்தி , பத்மஸ்ரீ மற்றும் கர்நாடக ரத்னா போன்ற விருதுகளைப் பெற்றார். இவர் 2015 இல் ஒரு நூற்றாண்டு கடந்தவராக இருந்தார். மற்றும், மே 30, 2016 அன்று இறந்தார்.